Järgnev saade on valminud tänu J.Meyeri teenistuspartnerite toele.
Isegi vaimse küpsemise ajal
võid endale meeldida ka siis, kui sa pole täiuslik.
Ma ütlesin, et isegi keset vaimset küpsemist ja muutumist
võid sa nautida enda mittetäiuslikku "mina".
Ütlesin, et võid nautida enda mittetäiuslikku "mina"!
IGAPÄEVAELU RÕÕMUD
Räägime täna heade harjumuste kujundamisest.
Iga inimese sügavaim iha
on olla õnnelik.
Eks ole ju see tõsi?
Abraham Lincoln ütles:
"Inimesed on just nii õnnelikud, kui õnnelikud nad otsustavad olla."
Groucho Marx ütles: "Iga hommik, kui silmad avan, ütlen endale:
"Minul, mitte olukordadel,
on võime mind täna õnnelikuks või õnnetuks teha.
Võin valida, kumb see olema saab.
Eilne on möödas ja homne pole veel saabunud.
Mul on vaid üks päev - täna, ja ma olen õnnelik täna.""
Aamen?
Las ma öelda teile midagi - mina ei ole hommiku inimene.
Dave ärkab iga hommik ja...
Küsisin temalt täna:
"Kas sa vahel tõused ka nii, et sa ei taha rääkida?"
Mitte küll iga hommik,
aga 47 aastat järjest on ta ärganud hommikuti, lauldes:
"Oo, milline võrratu hommik, oo milline võrratu päev!"
Mina aga...
Ma lihtsalt pole hommiku inimene,
nii et ma ei ärka sellise särtsuga...
Üks mu tütardest on selline.
Mina aga...
Samas aga, kui kipud selline olema,
võib sul ka olla suurem kalduvus
hakata mõtlema mõtteid, mis sulle kõige paremad pole.
Nii et ütlen teile,
et pean pea iga päev otsustama:
"See on see päev..."
See on üks esimesi piiblisalme, mida hommikuti tsiteerin.
"See on see päev, mille Issand on teinud:
ilutsegem ja rõõmutsegem temast!"
Oled õnnelik, kui otsustad õnnelik olla,
mitte siis, kui õnnetunne tuleb,
kui kõik asjaolud selleks eelduse annavad,
kui kõik teevad, mida neilt ootad
või kuni sul on kõik, mida tahad.
Oled õnnelik siis, kui otsustad õnnelik olla.
Kas on nii, kõik te ilusad daamid sealt Puerto Ricost?
Võibolla peaksin nendega koos koju minema?
Ma pole seal käinud, äkki mulle meeldiks seal?
Nad ütlesid, et ma armastaks seda kohta!
Muuda õnnelikkus harjumuseks!
Ole nii õnnelik, et ajad Kuradil harja punaseks!
Ta on nii õnnelik teie depressiooni üle.
Tal on hea meel, kui oled pettunud ja julguse kaotanud.
Talle meeldib, kui kõik on halvasti.
Sinu õnnelikkus aga käib talle närvidele.
Kui naeratad ja ütled: "Ma naudin seda päeva!"
"Kuidas ma seda nautima peaks, kui mul kõiksugu probleemid on?"
Probleeme on meil kõigil.
Meil kõigil.
See, et sa ei tea, mis need on, ei tähenda, et neid pole.
Ma ütlen teile, et õnnelikkus on meie otsus.
"Ma ei ole loomult ergas ja rõõmus!"
Ma ka pole!
Otsustasin pea 20 aastat tagasi,
et hakkan õnnelikuks.
Enne peab otsustama, muidu see ei juhtu.
Üks minu probleeme oli see, et ma ei olnud veendunud,
et õnn ja rõõm Jumala silmis nii tähtsad on.
Mulle ei jõudnud kohale, et Jumal tahtis, et ma elu naudiksin!
Lapsena isa vägivalda kogedes
mäletan, et sain naermise pärast kurjustada.
Isa oli väga pahur ja õnnetu.
Õnnetud ei taha olla õnnelike läheduses.
Kuna isa hakkas mind juba noores eas
seksuaalselt kuritarvitama,
ei saanud ma laps ollagi!
Täiskasvanuna polnud minus õnnelikku last.
Nii ei osanud ma ka midagi nautida.
Teadsin vaid, kuidas ellu jääda
ja kuidas oma kohustusi, tööd ja toimetusi teha.
Ma lihtsalt ei teadnud, kuidas oma elu nautida.
Kuulsin tihti jutlusi nagu tänagi - "Olge õnnelikud!"
ja "Rõõm Issandast on teie tugevus!"
Mõtlesin: "Kus minu oma on?"
Siis hakkasin Piiblist rõõmu kohta uurima,
alustades Johannese 10:10
"Varas ei tule muu pärast kui varastama, tapma ja hukkama.
Mina olen tulnud, et neil oleks elu, ja oleks seda ülirohkesti."
Nägin, et see on Jumala tahe
ja Jeesus suri selleks, et ma saaks nautida elu.
Ta suri selles, et sinagi saaks nautida oma elu!
Kas pole šokeeriv?
Jeesus suri, et me saaks nautida oma elu!
Arvan, et see pole õiglane,
kui laseme Saatanal ja olukordadel meid rõõmust tühjaks röövida.
Peame langetama otsuse olla õnnelik
ja nautida igat päeva oma elu lõpuni!
Kui tõused iga päev halvas tujus ja mõtled negatiivselt,
siis seda seetõttu, et sul on selline harjumus.
Mul oli ka. Sain selle oma isalt.
Ta oli tige. Kõik oli alati halvasti ja ta otsis asju, mille üle kurta.
Mina kasvasin samasuguseks.
Kui olime Dave'iga mõnda aega abielus olnud,
küsis ta: "Mis sul viga on?"
Tema oli rõõmus ja positiivse hoiakuga.
Vastasin talle, öeldes:
"Kui midagi head ei oota, ei pea pettuma, kui seda ei juhtu."
Olen vahepeal pika maa maha käinud!
Väga pika.
See oli 47 aastat tagasi.
Polnud sugugi lihtne neid harjumusi muuta.
Olen pidanud seda salmi miljon korda tsiteerima!
"See on see päev, mille Issand on teinud:
ilutsegem ja rõõmutsegem temast!"
Olen pidanud mediteerima Johanese 10:10 üle
aga nüüd olen rõõmus inimene.
On päevi, kui pean otsustama olla rõõmus.
Iga päev ei ole see raske,
kuid on aegu, mil otsustan endamisi,
"Tead mis, ära mine tagasi. Oled seal juba olnud."
Mõnikord ütlen endale, kui tunnen mõtteid minemas sinna...
"Ära üldse mõtlegi sellele!"
Olen selle juba läbi teinud
ja sellest pole mingit kasu.
Kui sul on probleem ja Jumal näitab sulle lahendust,
siis lahenda see.
Võta kätte ja tee see ära.
Kui aga midagi teha ei anna, siis pead uskuma, et Jumal on Jumal
ning nautima elu.
Arvan, et vahel tunneme ennast süüdi, kui keset probleeme elu naudime.
Piiblist seda ei leia!
Kuskil pole öeldud, et vale on elu nautida.
Sa peaks end veelgi enam nautima,
sest sellega näitad Jumalale, et sa tõesti usaldad Tema plaane.
See pole vastutustundetu keset probleeme elu nautida!
Kui saad neid lahendada, siis tee seda,
aga kui ei saa, siis pole mõtet lasta sel oma elu hävitada.
Isegi vaimse küpsemise ajal,
võid endale meeldida ka siis, kui sa pole täiuslik.
Kordan - isegi vaimse küpsemise ja muutumise ajal
võid sa endale ebatäiuslikuna meeldida!
Ütlesin, et võid endale ka ebatäiuslikuna meeldida!
Õpi enda üle naerma ja ära ole vigade pärast enda vastu nii karm.
Johannese 16:24 "Paluge ja te saate,
et teie rõõm oleks täielik!"
Kui oma mured Jumalale anname, saame olla rõõmsad!
"Jumal, tahan muutuda! Tahan, et Sina mind muudaksid!
Ilma Sinuta ma seda ei suuda!
Ma ei suvatse end vihata, kui Sa minu kallal töötad!
Ma ei suvatse enda peale eilse vea pärast pahane olla!
See on päev, mille Sina oled andnud
ja ma ilutsen sellest ja olen rõõmus."
Rõõmu harjumus.
Vaata üle oma eesmärgid.
Võib-olla sa pole õnnelik, kuna ei tee õigeid asju?
Paljud hoiavad töökohti, mida vihkavad,
sest nad ei julge usus välja astuda, et teha, mis neile meeldib.
Või hoiate tööd suurema rahasumma pärast.
Tegelikult on parem saada veidi vähem raha ja olla õnnelik.
Olime Dave'iga meie kesklinna kirikus,
mida kutsume St. Louise Unistuste Keskuseks.
Olime seal mõni nädal tagasi
ja kohtasime meest, kes juhib toidu jagamise keskust.
Keskuse ülesehitus on nii tore see näeb välja nagu väike toidupood.
Ümbruskonna inimesed,
kellel kuu lõpus raha napib
või kellel pole piisavalt toitu,
saavad tulla ja panna ostukärusse, mida vaja.
See loob neis väärikustunde,
et nad ei peaks tundma, nagu nad saaksid annetusi.
Ühesõnaga kohtasime seal meest,
kes oli just hiljuti palgatud.
Me ei teadnud, et ta oli sinna palgatud,
aga ta oli seal jagamise keskuse juhataja.
Tuli välja, et ta oli aastaid börsimaakler olnud.
"See lihtsalt ei rahuldanud mind."
Siis ta ütles, et käis ühe aasta meditsiini õppimas,
aga ka see ei pakkunud talle rahuldust.
Seejärel müüs ta iseseisvalt aktsiaid,
kuniks nägi kuulutust
selle toidujagamise keskuse juhataja kohale.
"Ma polnud kunagi midagi sellist teinud,
aga see tundus kuidagi...
Arvan, et see meeldiks mulle!"
Ta tuli, kandideeris ja sai selle koha.
Ta ütles: "Ma pole kunagi nii õnnelik olnud!"
Siin ta siis nüüd oli - käinud meditsiinikoolis,
olnud börsimaakler, kuid õnnetu.
Arvatavasti ta ka teenis rohkem.
Nüüd on ta aga kesklinnas, ühes hullemas linnaosas,
toidujagamise keskuse juhataja,
veetes oma päevad vaeste
ja elu hammasrataste vahele jäänud inimestega.
Ta on täisväärtuslikult rahul nagu ei kunagi varem.
Mõned teist peavad sellele mõtlema.
Kui sa pole õnnelik, pead äkki küsima endalt:
"Kas teen elus seda, mida peaksin?"
Ära sellega muidugi üle pinguta, mõeldes:
"Jah, see on mu probleem - ma ei aja õiget asja!"
Mõni teist juba teab, et peaksite millegi muuga tegelema,
kuid te ei astu usus välja.
Olete veel eelmise harjumuse juures, milleks oli otsustamatus.
Kas keegi siin nõustub minuga?
Terve posu inimesi.
Ära karda midagi teistsugust teha ja muutuda
ning ära lase rahal oma elu juhtida.
Tean, et raha on vaja, et arveid maksta
ja sa ei saa lihtsalt niisama heast tööst lahti öelda,
et käed rüpes istuda.
Ma ei soovita sul rannas lebada lihtsalt seepärast, et see meeldib.
Küll aga tahan, et oleksid õnnelikud.
Kes on valmis õnnelik olema?
Varu aega heade suhete loomiseks - need toovad rõõmu!
Hea suhe Jumalaga,
hea suhe iseendaga
ja head suhted teiste inimestega.
Liiga paljudele ei saa ka hea sõber olla,
kuid mõned head sõbrad peavad olema.
Ja palju tuttavaid.
Armasta kõiki,
aga ära mõtle, et sul saab kõikidega lähedane suhe olema.
Selleks ei ole lihtsalt aega.
Võtke vastutus enda rõõmu üle.
Loen teile ühe loo.
Tulen siia valguse kätte.
"Melanie on 60 aastane naine, kes on olnud abielus üle 40 aasta.
Tema abikaasa Don on väikeses ülikoolis ajaloo professor.
Donile on alati ajalugu meeldinud
ja talle pakub tohutut rahuldust õpetada ajalugu."
Don on rahul ja Melanie ei ole.
"Kodusõda on tema kirg.
Vabal ajal kirjutab ta raamatuid erinevatest lahingutest
või sõja võtmeisikutest.
Ühel päeval Melanie kurtis sõbrale,
et ta on aastaid õnnetu olnud, sest Don ei teeni piisavalt,
et minna puhkama
või osta ilusaid asju - kodusisustust või uusi riideid.
Enamus ajast, kui Melanie kurdab, tunnevad sõbrannad talle kaasa
ja ütlevad talle: "Jah, sa väärid ilusamaid asju.""
Mõnikord me ei armasta inimest nii nagu peaks,
kui me nendega vaid nõustume ja neid haletseme.
Kuulake seda.
"Seekord aga ütles tema sõbranna: "Don ei ole sinu õnne eest vastutav."
Don armastab oma tööd. Teda ei huvita rikkaks saamine.
Ta on 60 aastane -
mis sa sellest järeldad? Don ei taha midagi muuta!
Kui sa õnnelik olla tahad,
siis mõtle, mida ise selle heaks teha saad,
sest sinu õnnelikuks tegemine ei ole Doni töö."
6 aastat hiljem kirjutas Melanie sõbrannale kirja:
"Mul on hea meel, et sa minuga valusalt aus olid.""
6 aastat läks mööda!
Sõber, kes ta vastu karm oli,
arvas kindlasti, et nüüd on nende suhtel lõpp,
et ta on tema peale pahane jne.
Aga ta ütles: "Olen nii tänulik, et sa mu vastu aus olid.
Võtsin endale vastutuse oma õnne eest
ja mul on elu parim abielu!
Sellele lisaks avastasin, et olen näidendikirjanik
ning olen kirjutanud näidendeid,
mida mängitakse mitmel pool me linnas."
Kui oodata, et keegi teine sind õnnelikuks teeb,
siis ei vii sa ellu seda, mis sinu sees on,
sest Jumal on midagi su sisse pannud,
mis sind õnnelikuks teeb, kui selle eest vastutuse võtad.
Ma ise olin selle kohta pikka aega hea näide.
"Kui Dave teeks seda ja teeks toda..."
Jumal ütles mulle seda enne, kui sellest raamat ilmus:
"Dave ei vastuta sinu õnnelikkuse eest."
Ja küll tal oli hea meel, kui selle töö temalt ära võtsin!
Vaadake siia!
Keegi ei ole vastutav sinu rõõmu eest! Otsusta ise olla rõõmus!
Kes teist peab harjutama rõõmus olemist?
Olgu! Kiitus Jumalale!
Vaatame, mis harjumused meil veel järgi on.
Mitmest me rääkinud oleme?
Peate rohkem naerma ja vähem mõtlema!
Naermine on kiirpuhkus.
Aamen?
Viimane, millest räägin, on usu harjumus.
Küsid: "Usu harjumus?"
Räägin teile midagi...
Uskumine.
Otsus, et usud Jumalat -
usud Tema Sõna,
usud, et Ta armastab sind ja hoolitseb su eest.
Lihtsalt otsus uskuda
teeb sinu hinges uskumatuid asju.
Heebrealastele 4:3 ütleb,
et kes on uskunud, saavad Jumala hingamisse.
Piibel räägib paljust, mille poole mitte püüelda,
küll aga ütleb see meile püüelda Jumala hingamisse.
See tähendab, et iga situatsioon, milles oleme...
Parim viis pääseda muretsemisest, ärevusest,
hirmust, pingetest, stressist ja vms.
on lihtsalt uskuda!
Pidin õppima seda isegi jutluse ajal tegema.
Mõnikord keegi muudkui niheleb, vaatab kella, haigutab,
kaks või kolm inimest lahkuvad
ja äkki tuleb mõte, et mu jutlus on vist kohutav,
et see ei meeldi neile.
Nii see enesekindlus kaobki.
Jumal näitas mulle,
et kui ma laval enesekindlust ei säilita,
annan selle koosoleku üle Kuradile.
Enesekindel peab olema!
Ära jää ootama seda enesekindluse tunnet,
vaid lihtsalt ole seda!
Räägime enesekindluse harjumusest rohkem järgmisel teenistusel.
Roomlastele 1:17 ütleb, et Jumala Sõnas on kirjutatud,
et evangeeliumis saab ilmsiks õigus,
mis meid usust usku juhatab.
Kas me saaksime Roomlastele 1:17 ekraanile panna?
"Sest Jumala õigus on ilmunud evangeeliumis
nii usust võrsudes kui ka usku viies,
tulnud avalikuks usu läbi, mis innustab suuremat usku."
Vägev!
Nii et Piiblis on paljastatud õigus - õige seisus Jumalaga.
Kui sa ei tea, mis on õige seisus Jumalaga,
siis sa sellist usku ei saa,
sest arvad, et kõik sinu elus sõltub sinust endast.
Tegelikult aga sõltub see kõik Jumala armust sinu vastu.
Sa võtad selle armu vastu läbi usu.
Kui oled pattu teinud, ei pea sa seda millegagi tasuma,
vaid ütlema:
"Usun, et Jumal andestab mulle, kui palun.
Ma võtan andestuse vastu.
Ta ei mõista mind hukka, sest Piibel ütleb,
et pole enam mingit hukkamõistmist ja Jumal armastab mind endiselt.
Olen endiselt Jumalaga õiges seisus."
See laseb meil uskuda, et elus saab kõik korda.
Küsid: "Mis juhtub, kui usun...
Usun midagi, kuid ei saa seda?"
Usu sellest hoolimata!
Usu edasi!
Lihtsalt ütle, et sa ei lakka uskumast!
"Isegi, kui ma ei saa seda nii, nagu tahan,
või seda, mida arvasin saavat,
kuid usun edasi!
Ma ei pea uskuma millegi saamisse, vaid pean uskuma kellessegi!"
Suur vahe!
Meil on alati mingi asi, mille saamisse usume.
Teate, et on usk, mis on palju suurem, kui et midagi saada,
ja see on usk, mis usub kellessegi.
Eriti, kui me ei saa, mida arvasime saavat.
Peame uskuma, et Jumal on targem, kui meie
ja teab paremini, mida meil vaja on.
Jumal tänatud, et Ta ei anna kõike, mida tahame, vaid laseb meil oodata,
kuni oleme piisavalt taibukad võtma vastu,
mis Tema arvates meile parim on.
Kui sa usaldad Jumalat...
Ma palun Jumalalt igasugu asju.
Paljudele neist annab Ta kohe vastuse,
mõnda aga pole ma veel siiani saanud.
Kuid ma olen näinud inimesi, kes on neid saanud.
Pean lihtsalt Teda usaldama.
"Kui oleksin selle saama pidanud, oleks ma selle ka saanud."
Ära ole teiste peale kade.
Lihtsalt ütle endale: "Jumal armastab mind.
Olen Temaga õiges seisuses.
Õigus on mulle Tema Sõna kaudu ilmutatud.
Jumal ei hoia mu eest midagi, sest olen Tema silmatera.
Ta hoiab mul pidevalt silma peal ega ole kitsi!
Ta ei jätaks ühtegi õnnistust mulle andmata!"
Võib-olla sa ei mõista, mida Jumal praegu teeb.
Ka mina ei saanud paljust aru.
Alles nüüd, tagasi vaadates, saan.
Kahjuks on elu selline, et mõistame seda alles tagantjärgi.
Olles silmitsi millegagi, küsime: "Mis siin ometi toimub?
Ma ei mõista! Midagi ei klapi! See on nii raske!"
Ja kui see läbi on, vaatame ja imestame:
"Kui seda kõike poleks läbi teinud, poleks ma see, kes praegu olen.
Kui seda poleks läbi teinud, ei teaks ma seda, mida praegu tean!"
Niisiis.
Siin olles - elades elu suunaga tulevikku,
ütlen: "Ma usun! Ma usun! Ma usun!
Vahet pole, kuidas ma tunnen, aga ma usun!
Vahet pole, kuidas asi paistab, aga ma usun!
Usun, et Jumal hoolitseb mu eest!
Tean, et olen Jumala laps ja elan elu usust usku!
Ja usk saab minu elus harjumuseks!"
Teate, mis juhtub, kui teil on harjumus uskuda?
Harjumus karta ei pääse löögile!
Harjumus muretseda ei pääse löögile!
Harjumus ärevaks muutuda ei pääse löögile!
Harjumus stressis olla ei pääse löögile!
Miks? Sest olete sisenenud Jumala rahusse.
Tõttöelda ei huvita teid, mida või millal Jumal midagi teeb,
sest te teate, et Tema ajastus on täiuslik
ja midaiganes Ta teeb, on 100% õige.
Tänu Jumalale!
Usust usku! Usust usku!
Tõuske püsti.
Millest me täna rääkisime?
Sõnade ja mõtete harjumusest,
harjumusest olla otsustuskindel.
Ma ei taha, et te seda unustaksite!
Harjumusest olla tervislik.
Kas hakkate pühendunult enda eest paremini hoolitsema?
Valmistuge tulemusteks,
sest palvetan teie eest enne, kui laiali lähme.
On oluline end nii palju väärtustada, et enda eest hoolt kandma hakkaksite.
"Aitäh, ema!" - "Võta heaks, tütar!"
Harjumus olla õnnelik.
Ja harjumus uskuda. Usust usku.
Täna rääkisime ainult kolmest harjumusest.
Homme räägime viiest ja siis on meie konverents läbi.
Siis on teil aga 14 uut elumuutvat harjumust.
"Jeesuse nimel palun, et igal inimesel siin
oleks tarkust
ennast väärtustada
ja mõista, kui olulised nad Sinu plaanile on, Jumal.
Nad võivad end ise tähtsusetuna näha, kuid nad ei ole!
Muidu nad ei oleks siin!
Sa ei ole loonud rämpsu,
ega ka midagi ebavajalikku.
Sa vajad meid.
Tahad läbi meie töötada. Me esindame Sind.
Jumal ma palun, et Sa annaksid igale inimesele tarkust
enda eest hoolitseda.
Ja palun, et Sa neid juhataksid
ja rõhuksid asjadele nende elus, mis muutuma peavad.
Tean, et kui nad usus välja astuvad,
on Sinu arm neil vastas, et teha, mida vaja.
Jeesuse nimel! Aamen!
Armastan teid!
Galaatlastele 5:16 "Ma tahan öelda: käige Vaimus,
olles Temale tundlik ja Tema poolt juhitud;
siis te ei täida lihalikke himusid,
mis tähendab inimloomust ilma Jumalata."
Usun, et suudame luua häid harjumusi.
Kui käime Vaimus, tehes Jumalale meelepäraseid valikuid,
ajame automaatselt välja kõik hävitava meie elust.
Rääkisime harjumustest.
Oleme koostanud tegevuskava,
kuidas häid harjumusi juurutada ja halbu juurida.
Seal on 4-osaline õpetus CD-l ja DVD-l,
isiklik töövihik,
"Loo üks, murra üks" igapäevaseid meeldetuletusi.
See on hea abimees, mis sind harjumuste osas aitab.
Kui oled huvitatud, on saadaval ka raamat:
"Heade harjumuste juurutamine ja halbade juurimine."
Kasuta seda aega, et tegeleda asjadega oma elus,
mis sulle niikuinii ei meeldi ja su õnnetuks teevad;
millest tahad lahti saada, lootes, et need ise ära lähevad.
Tegelikult ei kao need iseenesest kuhugi.
Usun aga, et see näitab,
kuidas meeldivalt ja lihtsalt oma elus väärtuslikke muudatusi teha.
Jumal õnnistagu sind! Aitäh!
Loo häid harjumusi, kasutades tegevuskava
"Heade harjumuste juurutamine ja halbade juurimine."
Üle 4 tunni õpetusi CD-l ja DVD-l, isiklik töövihik
ja igapäevased meeldetuletused
aitavad tegevuskaval su ellu rõõmu ja väge tuua.
Telli juba täna kasutades ekraanil olevat informatsiooni
või külasta meid joycemeyer.org.
See on Armu Teenistus.
See on tasuta kristlik eluaseme programm,
mis on mõeldud 13-28 aastastele naistele.
Kui meie partner oled, aitad kaasa noorte naiste elude taastamisele
nii Armu Teenistuses,
kui ka lugematu arv teisi inimesi ümber maailma.
Sinu igakuine rahasüst parandab murtud inimeste elusid.
Me armastame sind ja väärtustame meie partnereid.
Tänu meie partnerlusele investeerid armastust
meie teenistuse läbi igale poole maailmas.
Täname sind!
Oled meie teenistusele tähtsam, kui iial arvatagi võid.
Oled meile väärtuslik
ja me täname oma sõpru ja teenistuspartnereid,
tänu kellele me tegutseme.
Üheskoos toidame näljaseid, riietame vaeseid
ja kuulutame rahvastele evangeeliumi.
Võta meiega ühendust,
kasutades ekraanil olevat infot.
Jaga oma palveid ja tutvu meie materjalidega,
vaata Joyce'i konverentside graafikuid
ja hakka meie partneriks,
et koos üle maailma Kristuse armastust levitada.
Tõlge: Eda Gray
Saade valmis tänu J.Meyeri teenistuspartnerite toele.